మూవీ ఆర్టిస్ట్ అసోసియేషన్ (‘మా’) 25 వసంతాలు పూర్తిచేసుకున్న సందర్భంగా  శివాజీ రాజా అధ్యక్షతన ఏర్పాటైనా ‘మా’ నూతన కార్య వర్గం సిల్వర్ జూబ్లీ వేడుకలు ప్లాన్ చేసిన సంగతి తెలిసిందే. దీనిలో భాగంగా హైదరాబాద్ పార్క్ హయత్ హోటల్లో కర్టైన్ రైజర్ ఆవిష్కరణ కార్యక్రమం నిర్వహించారు.  ముందుగా సీనియర్ నటీమణులు జమున, శారద, జయప్రద, జయసుధ చేతుల మీదుగా జ్యోతి ప్రజ్వలన జరిగింది. సంగీత దర్శకుడు కోటీ అండ్ టీమ్ మ్యూజికల్ నైట్... తారల ఫ్యాషన్ షోతో వేడుకకు నూతన  శోభ తీసుకొచ్చారు. ఇదే వేదికపై సీనియర్ నటీమణులు రోజా రమణి, జయసుధ, ప్రభలకు మంత్రి తలసాని, శారద, జయప్రద  చేతుల మీదుగా ఘనంగా సన్మానం జరిగింది. అలాగే  తెలంగాణ మంత్రి తలసాని శ్రీనివాసయాదవ్, తెలంగాణ ఎఫ్ డి.సీ చైర్మన్ రామ్మోహనరావు, ఏపీ ఎఫ్ .డి.సీ చైర్మన్ అంబికా కృష్ణలను ‘మా’ ఘనంగా సన్మానించింది.ఈ సందర్భంగా తెలంగాణ రాష్ట్ర సినిమాటోగ్రఫీ మంత్రి తలసాని శ్రీనివాస యాదవ్ మాట్లాడుతూ.. ‘‘1993లో స్థాపించిన ‘మా’ దిన దిన అభివృద్ధి చెంది ఈరోజు మంచి స్థానంలో ఉంది. కళమాతల్లికి కులమత ప్రాంతీయ బేధాలుండవు. ఇక్కడ అంతా ఒక్కటేనని నిరూపించారు. ‘మా’ మంచి కార్యక్రమాలతో ముందుకు వెళ్తోంది. వాళ్లకు తెలంగాణ రాష్ట్ర ప్రభుత్వం కూడా సహకారం అందిస్తుంది. ‘మా’ సొంత భవనం, గోల్డేజ్ హోమ్ నిర్మాణానికి కావాల్సిన స్థలాన్ని ప్రభుత్వం నుంచి ఇప్పిస్తాం. ఇవి రాజకీయ మాటలు కాదు.. చెప్పింది చెప్పినట్లు చేసి చూపిస్తా. అలాగే పేద కళాకారులకు మేజర్ ట్రీట్మెంట్కు కావాల్సిన భారీ మొత్తాన్ని కూడా సిఏం రిలీఫ్ ఫండ్ నుంచి వచ్చేలా చూస్తా. ఏదైనా సహాయం కావాలంటే నన్ను వెంటనే సంప్రదించచ్చు.అలాగే చిత్రపురి కాలనీలో ఇప్పటికే కొంత మంది సొంతిళ్లను కల్గి ఉన్నారు. ఇంకొంత మందికి రావాల్సింది ఉంది. వాళ్లకు వచ్చే విధంగా ప్రభుత్వం చర్యలు తీసుకుంటోంది. వాళ్లతో పాటు సినిమా జర్నలిస్టులను కూడా కలుపుకుని మందుకు వెళ్తే మంచిదని భావిస్తున్నా.  అలాగే సినిమా షూటింగ్లకు సంబంధించి ఇప్పటికే అనుమతులు సులభంగా వచ్చేలా జీవో జారీ చేసాం.  ప్రభుత్వమే ఆన్లైన్ టిక్కెటింగ్ అందుబాటులోకి తీసుకొస్తుంది. శివాజీ రాజా, నరేష్లను ఉపయోగించుకుంటే అందరికీ ఉపయోగపడతారు. విస్మరిస్తే.. ఎలాంటి పనులు జరుగవు. ఇప్పటికే వీళ్లిద్దరు ‘మా’ కు ఎన్నో మంచి కార్యక్రమాలు చేశారు. మరింత మంచి ప్లానింగ్లో ముందుకు వెళ్తున్నారు. ఈ ఫంక్షన్లో నేను కూడా భాగమవ్వడం సంతోషంగా ఉంది’’ అని అన్నారు.
moovee artist asosiation (‘maa’) 25 vasantaalu poortichesukunna sandarbhamgaa  shivaji raja adhyakshatana erpataina ‘maa’ noothana kaarya vargam silwar jubley vedukalu plan chesina sangati telisinde. deenilo bhagamga hyderabad park hayat hotallo curtine raijar aavishkarana kaaryakramam nirvahinchaaru.  mundugaa seanier nateemanulu jamuna, saarada, jayaprada, jayasudha chetula meedugaa jyoti prajvalana jarigindi. sangeeta darsakudu koty and team musical nait... taarala fashan shotho vedukaku noothana  shobha teesukochaaru. ide vedikapai seanier nateemanulu roja ramani, jayasudha, prabhalaku mantri talasani, saarada, jayaprada  chetula meedugaa ghanamgaa sanmanam jarigindi. alaage  telamgaana mantri talasani srinivasayadav, telamgaana ef di.see chairman rammohanarao, apy ef .di.see chairman ambika krushnalanu ‘maa’ ghanamgaa sanmaaninchindi.ee sandarbhamgaa telamgaana rashtra cinematography mantri talasani srinivasa yadav maatlaadutuu.. ‘‘1993loo sthaapinchina ‘maa’ dina dina abhivruddhi chendi eeroju manchi sthaanamlo undi. kalamaatalliki kulamata praantiiya bedhalundavu. ikkada antaa okkatenani niruupinchaaru. ‘maa’ manchi kaaryakramaalato munduku veltondi. vaallaku telamgaana rashtra prabhutvam kuudaa sahakaaram andistundi. ‘maa’ sonta bhavanam, goldage hom nirmaanaaniki kaavaalsina sthalaanni prabhutvam nunchi ippistam. ivi rajakeeya maatalu kaadu.. cheppindi cheppinatlu chesi chupista. alaage pedha kalaakaarulaku mager treatmentku kaavaalsina bhari mottaanni kuudaa cam releaf fund nunchi vachela chusta. edaina sahayam kavalante nannu ventane sampradinchachchu.alaage chitrapuri kaalaneelo ippatike kontha mandi sontillanu kalgi unnaaru. inkonta mandiki ravalsindi undi. vaallaku vache vidhamgaa prabhutvam charyalu teesukuntondi. vaallatho paatu sinima jarnalistulanu kuudaa kalupukuni manduku velte manchidani bhavistunna.  alaage sinima shootinglaku sambandhinchi ippatike anumatulu sulabhamgaa vachela jeevo jaarii chesam.  prabhutvame anline ticketing andubaatuloki teesukostundi. shivaji raja, nareshlanu upayoginchukunte andarikee upayogapadataaru. vismariste.. elanti panulu jarugavu. ippatike veelliddaru ‘maa’ ku enno manchi kaaryakramaalu chesaru. marinta manchi plaaninglo munduku veltunnaaru. ee functionlo nenu kuudaa bhagamavvadam santoshamgaa undi’’ ani annaru.